text: Solskin og is-vejr resten af påskedagene
  19 april 2019 kl. 11.41
  Solskin og 20 graders varme. Det er udsigten for de næse dages vejr - og Blåvandshuk er lige nu det hotteste sted i landet.
  Fredag til mandag er der masser af sol og temperaturer, der lokalt kan nå op omkring de 20 grader, i vente.
  Skærtorsdag nåede man i Blåvandshuk op på 19,3 graders varme - og det kan meget vel også blive her, at man i dag måler de højeste varmegrader på det officielle termometer nær fyret på Danmarks vestligste punkt.
  Netop ved Vestkysten bliver det lunest, så længe der er østenvind.
  Søndag og mandag ser det dog ud til at temperaturerne falder en grad eller to i hele landet. 
  Men udsigterne til sol ser fortsat gode ud frem til mandag, så der bliver rig mulighed for en gåtur i solen resten af påsken, er både DMI og TV2 Vejret enige om.
  